Placuit atque convenit inter domnum Maymbodum episcopum, necnon ab alia parte domnum Emardum abbatem et congregationem sancti Petri Cluniensis, ut terras inter se commutant, quod et fecerunt. In primis commutat domnus Miynbodus episcopus, de sua hereditate, a partibus sancti Petri et actoribus ejus aliquit ex rebus suis, sitas in pago Matisconense, in agro Rofiacense, in ipsa villa Rofiaco: hoc est curtilum ubi pater ejus Otardus mansit; terminatur a mane via publica, a medio die et sero terra de ipsa ereditate, a cercio terra consortorum; infra istas terminationes, duas partes. Similiter et alium curtilum in ipsa villa, ubi Maymbodus avius mansit; terminatur a mane terra Raimbaldi quondam, a medio die de ipsa hereditate, a sero via publica, a cercio rio currente; infra isto terminio, quicquit habet. Similiter et condaminam A Cardo vocat, duas partes; et in Boloysas condaminam unam, et alias petiolas duas; et in Navos vocat, condaminas duas et petiolas duas, et quod ibidem inquirere justum est. Similiter econtra commutat domnus abba et ceteri actores vircariam unam in ipso pago et ipso agro, in villa Vetis Canevas, qui terminat a mane terra que fuit Amandi, a medio die et a sero via publica, a cercio rio percurrente; infra isto terminio, ad integrum; et iterum alium campum subtus Roca vocat, ad integrum; et in Vuaractum super Vetus Canevas campum unum quo vocant A La Fossa, et alios campos illos qui fuerunt de colonica Bertoldi, qui partiunt cum colonica Vuitardi, et alias peciolas qui fuerunt Alboini, et petiolas duas ubi plante facte sunt; infra istas terminaciones, a mansione Arnulfi quondam, per viam que pergit ad Castellum, usque ad mansionem Arnaldi et Lupi, ut dictus episcopus teneat quesitum et inquirendum; et inantea unusquisque quod accipit teneat et possideat, tam et de istas res et pratis ibidem conjacentes de easdem rationes concamiatos. Si quis vero scammium istum contradixerit, auri libras V componat; et inantea omni tempore scamius iste firmus permaneat, cum stipulatione subnixa. Actum Vetis Canevas. Maymbodus, sancte Matisconensis ecclesie humilis episcopus, qui fieri et firmare rogavit, subscripsit. S. Hugoni. S. Rannaldi. S. Anscherii. S. Lotselmi. S. alio Hugoni. S. Bernardi. S. Stefani. Data per manu Berardi, sub die sabbati, VIII idus marcii, anno VIII regni Hludovici regis.